b'\n_START_ARTICLE_\nSkype\n_START_SECTION_\nIstoric\n_START_PARAGRAPH_\nSkype a fost ini\xc8\x9bial scris de speciali\xc8\x99tii estonieni Ahti Heinla, Priit Kasesalu \xc8\x99i Jaan Tallinn. Acesta din urm\xc4\x83 este \xc8\x99i autorul sistemului de File sharing numit Kazaa._NEWLINE_\xc3\x8en 2003 suedezul Niklas Zennstr\xc3\xb6m \xc8\x99i danezul Janus Friis au \xc3\xaentemeiat compania Skype Group cu sediul la Luxemburg. Actualmente compania are filiale \xc3\xaen Londra, Tallinn, Tartu, Stockholm, Praga \xc8\x99i San Jos\xc3\xa9, California, SUA._NEWLINE_Dup\xc4\x83 inaugurarea serviceului pentru Skype, softul a cunoscut o r\xc4\x83sp\xc3\xa2ndire rapid\xc4\x83 \xc3\xaen aproape toat\xc4\x83 lumea. \xc3\x8en septembrie 2005 compania Skype a fost achizi\xc8\x9bionat\xc4\x83 de c\xc4\x83tre compania american\xc4\x83 eBay la pre\xc8\x9bul de 2,6 miliarde de dolari._NEWLINE_La 10 mai 2011 compania Microsoft Corporation a decis s\xc4\x83 achizi\xc8\x9bioneze Skype Communications, S.\xc3\xa0 r.l - compania care de\xc8\x9binea aplica\xc8\x9bia \xc8\x99i tehnologiile Skype - pentru pre\xc8\x9bul de 8,5 miliarde de dolari. \xc3\x8encep\xc3\xa2nd cu 31 octombrie 2011 aplica\xc8\x9bia Skype \xc3\xaempreun\xc4\x83 cu toate tehnologiile aferente au intrat in proprietatea lui Microsoft, unde au fost integrate sub numele de Microsoft Skype Division.'